CELEX: 32014D0092
Language: et
Date: 2014-02-14 00:00:00
Title: 2014/92/EL: Komisjoni rakendusotsus, 14. veebruar 2014 , millega muudetakse otsuse 97/794/EÜ (milles sätestatakse teatavad üksikasjalikud eeskirjad nõukogu direktiivi 91/496/EMÜ kohaldamiseks seoses kolmandatest riikidest imporditavate elusloomade veterinaarkontrolliga) II lisa (teatavaks tehtud numbri C(2014) 750 all)  EMPs kohaldatav tekst

18.2.2014   
            
            
               ET
            
            
               Euroopa Liidu Teataja
            
            
               L 46/18
            
         
      KOMISJONI RAKENDUSOTSUS,
   14. veebruar 2014,
   millega muudetakse otsuse 97/794/EÜ (milles sätestatakse teatavad üksikasjalikud eeskirjad nõukogu direktiivi 91/496/EMÜ kohaldamiseks seoses kolmandatest riikidest imporditavate elusloomade veterinaarkontrolliga) II lisa
   (teatavaks tehtud numbri C(2014) 750 all)
   (EMPs kohaldatav tekst)
   (2014/92/EL)
   EUROOPA KOMISJON,
   võttes arvesse Euroopa Liidu toimimise lepingut,
   võttes arvesse nõukogu 15. juuli 1991. aasta direktiivi 91/496/EMÜ, millega nähakse ette ühendusse kolmandatest riikidest saabuvate loomade veterinaarkontrolli korraldamise põhimõtted ning muudetakse direktiive 89/662/EMÜ, 90/425/EMÜ ja 90/675/EMÜ, (1) eriti selle artikli 4 lõiget 5, artikli 5 teist lõiku ning artikli 7 lõiget 2 ja artikli 8 punkti B,
   ning arvestades järgmist:
   
               (1)
            
            
               Komisjoni otsuses 97/794/EÜ (2) on sätestatud teatavad üksikasjalikud eeskirjad nõukogu direktiivi 91/496/EMÜ kohaldamiseks seoses kolmandatest riikidest imporditavate elusloomade veterinaarkontrolliga.
            
         
               (2)
            
            
               Kõnealuse otsuse artiklis 4 on nõutud, et direktiivi 91/496/EMÜ artikli 4 lõikes 2 sätestatud füüsilise kontrolli tegemisel elusate sõraliste ja hobuslaste puhul tuleb loomad piiripunktis maha laadida veterinaarjärelevalve ametniku juuresolekul, neid tuleb kontrollida reisikõlblikkuse osas ja neile tuleb teha kliiniline läbivaatus, mis võib hõlmata proovide võtmist. Läbivaatus ja proovide võtmine peavad toimuma kooskõlas otsuse 97/794/EÜ II lisa sätetega.
            
         
               (3)
            
            
               Otsuse 97/794/EÜ II lisas on nõutud, et sõraliste ja hobuslaste partiidest peavad igal kuul vähemalt 3 % läbima seroloogilise proovivõtu. Proove võetakse eesmärgiga kontrollida vastavust kaasas olevas veterinaarsertifikaadis sätestatud tervishoiunõuetele.
            
         
               (4)
            
            
               Nõukogu direktiivi 2009/156/EÜ (3) artikli 2 punktis c on sätestatud registreeritud hobuslase mõiste, registreeritud hobused moodustavad vastavalt kõneluse direktiivi artiklile 19 nende taksonoomilise alaliigi. Seega võib otsustada, et kolmandast riigist või kolmanda riigi osast importimisel piirdutakse teatavate hobuslaste liikide või hobuslaste kategooriatega või määratakse kindlaks eritingimused registreeritud hobuslaste või erikasutuseks mõeldud hobuslaste ajutiseks sissetoomiseks liidu territooriumile või nende uuesti sissetoomiseks liidu territooriumile pärast ajutist eksporti.
            
         
               (5)
            
            
               Võttes vastu komisjoni otsused 92/260/EMÜ (4) ja 93/195/EMÜ, (5) milles käsitleti loomatervishoiunõudeid ja veterinaarsertifikaate registreeritud hobuste ajutise impordi puhul ning registreeritud hobuste taassisenemise puhul pärast võidusõidu, võistlemise ja kultuuriürituste tõttu toimunud ajutist eksporti, ja piirates vastavalt komisjoni otsusele 2004/211/EÜ (6) hobuslaste impordi teatud kolmandatest riikidest liitu üksnes registreeritud hobustega, kes on määratletud komisjoni otsuse 93/197/EMÜ (7) I lisas, määratles komisjon registreeritud hobused direktiivi 2009/156/EÜ artikli 2 punktis c sätestatud mõistes registreeritud hobuslaste taksonoomiliseks alaliigiks ja võttis lisaks arvesse ka seda, et nende loomade toomine liitu ei kujuta endast erilist ohtu.
            
         
               (6)
            
            
               Saadud kogemuste põhjal on selgunud, et registreeritud hobuste puhul ei ole vereproovide võtmise 3 % määr põhjendatud eeldatava kasuga, mis saadakse kaasas olevas veterinaarsertifikaadis sätestatud tervishoiunõuete vastavuse kontrollimisel. Seega tuleks registreeritud hobuste puhul asendada seroloogiliste proovide kindel protsendimäär asjakohasest valimist riskipõhiselt võetavate proovidega, kui seda peab vajalikuks piiripunkti veterinaarjärelevalve ametnik.
            
         
               (7)
            
            
               Seepärast tuleks otsuse 97/794/EÜ II lisa vastavalt muuta.
            
         
               (8)
            
            
               Käesoleva otsusega ette nähtud meetmed on kooskõlas toiduahela ja loomatervishoiu alalise komitee arvamusega,
            
         ON VASTU VÕTNUD KÄESOLEVA OTSUSE:
   Artikkel 1
   Otsuse 97/794/EÜ II lisa muudetakse vastavalt käesoleva otsuse lisale.
   Artikkel 2
   Käesolev otsus on adresseeritud liikmesriikidele.
   
      Brüssel, 14. veebruar 2014
      
         
            Komisjoni nimel
         
         
            komisjoni liige
         
         Tonio BORG
         
      
   
   
      (1)  EÜT L 268, 24.9.1991, lk 56.
   
      (2)  Komisjoni otsus 97/794/EÜ, 12. november 1997, milles sätestatakse teatavad üksikasjalikud eeskirjad nõukogu direktiivi 91/496/EMÜ kohaldamiseks seoses kolmandatest riikidest imporditavate elusloomade veterinaarkontrolliga (EÜT L 323, 26.11.1997, lk 31).
   
      (3)  Nõukogu direktiiv 2009/156/EÜ, 30. november 2009, hobuslaste liikumist ja kolmandatest riikidest importimist reguleerivate loomatervishoiunõuete kohta (ELT L 192, 23.7.2010, lk 1).
   
      (4)  Komisjoni otsus 92/260/EMÜ, 10. aprill 1992, loomatervishoiunõuete ja veterinaarsertifikaatide kohta registreeritud hobuslaste ajutiseks impordiks (EÜT L 130, 15.5.1992, lk 67).
   
      (5)  Komisjoni otsus 93/195/EMÜ, 2. veebruar 1993, loomatervishoiunõuete ja veterinaarsertifikaatide kohta registreeritud hobuste taassisenemiseks pärast võidusõidu, võistlemise ja kultuuriürituste tõttu toimunud ajutist eksporti (EÜT L 86, 6.4.1993, lk 1).
   
      (6)  Komisjoni otsus 2004/211/EÜ, 6. jaanuar 2004, millega kehtestatakse kolmandate riikide ja nende territooriumi osade loetelu, millest liikmesriigid lubavad importida elushobuslasi ning hobuslaste spermat, munarakke ja embrüoid, ning millega muudetakse otsuseid 93/195/EMÜ ja 94/63/EÜ (ELT L 73, 11.3.2004, lk 1).
   
      (7)  Komisjoni otsus 93/197/EMÜ, 5. veebruar 1993, loomatervishoiu nõuete ja veterinaarsertifikaatide kohta registreeritud hobuslaste ning aretamiseks ja tootmiseks ettenähtud hobuslaste impordil (EÜT L 86, 6.4.1993, lk 16).
   
      LISA
      Otsuse 97/794/EÜ II lisa III osa asendatakse järgmisega:
      
         „III.   Proovivõtu kord
         
         Proove, mille eesmärk on kontrollida vastavust kaasas olevas veterinaarsertifikaadis sätestatud tervishoiunõuetele, võetakse järgmise korra kohaselt:
         
                     1.
                  
                  
                     Vähemalt 3 %-l partiidest tehakse igakuiselt seroloogiline proov, välja arvatud juhul, kui tegemist on nõukogu direktiivi 2009/156/EÜ (1) artikli 2 punktis c sätestatud mõistega hõlmatud registreeritud hobustega, kellega on kaasas kõnealuse direktiivi artikli 15 punkti a või artikli 19 punktide a ja b kohaselt vastu võetud otsustes sätestatud nõuetele vastavust kinnitav individuaalne veterinaarsertifikaat.
                     Igast partiist valitakse esimeses lõigus osutatud proovide võtmiseks vähemalt 10 % loomadest, loomi peab olema vähemalt neli. Probleemide leidmise korral tuleb protsendimäära suurendada.
                  
               
                     2.
                  
                  
                     Veterinaarjärelevalve ametniku riskihindamise alusel võib võtta mis tahes vajalikke proove piiripunkti saabunud partiisse kuuluvalt mis tahes loomalt.
                  
               
      
         (1)  Nõukogu direktiiv 2009/156/EÜ, 30. november 2009, hobuslaste liikumist ja kolmandatest riikidest importimist reguleerivate loomatervishoiunõuete kohta (ELT L 192, 23.7.2010, lk 1).”